CELEX: 62021TN0668
Language: sl
Date: 2021-10-15 00:00:00
Title: Zadeva T-668/21: Tožba, vložena 15. oktobra 2021 – Siremar/Komisija

3.1.2022   
            
            
               SL
            
            
               Uradni list Evropske unije
            
            
               C 2/42
            
         
      Tožba, vložena 15. oktobra 2021 – Siremar/Komisija
      (Zadeva T-668/21)
      (2022/C 2/58)
      Jezik postopka: italijanščina
      
         Stranki
      
      
         Tožeča stranka: Sicilia Regionale Marittima SpA – Siremar (Rim, Italija) (zastopniki: B. Nascimbene, F. Rossi Dal Pozzo in A. Moriconi, odvetniki)
      
         Tožena stranka: Evropska komisija
      
         Predlog
      
      Tožeča stranka Splošnemu sodišču predlaga, naj:
      
                  —
               
               
                  razglasi za nična člena 2 in 3 odločbe z dne 17. junija 2021;
               
            
                  —
               
               
                  Podredno, razglasi za nična člena 5 in 6 odločbe, s katero je naložena zagotovitev vračila zadevnih pomoči, pri čemer naj se izvede takoj in učinkovito;
               
            
                  —
               
               
                  Komisiji naloži plačilo stroškov postopka.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja tri tožbene razloge.
      
                  1.
               
               
                  Prvi tožbeni razlog: kršitev člena 107(1) in 108(2) PDEU, ter Smernic za reševanje in prestrukturiranje iz leta 2004.
                  
                              —
                           
                           
                              V zvezi s tem navaja, da je v tej odločbi prišlo do napačne uporabe prava ob uporabi člena 107(3)(b) PDEU in Smernic iz leta 2004 v delu, v katerem je v njej ugotovljeno, da je trajanje pomoči za sanacijo družbe Siremar nezakonito podaljšano za eno leto in da ni v skladu s pravili Unije na področju državnih pomoči.
                           
                        
            
                  2.
               
               
                  Drugi tožbeni razlog: kršitev členov 107(1) in 108(2) PDEU v zvezi z oprostitvijo plačila nekaterih davkov.
                  
                              —
                           
                           
                              V zvezi s tem navaja, da za pravico do oprostitve sporne obdavčitve veljajo pogoji, ki so na splošno določeni za stečajne postopke.
                           
                        
            
                  3.
               
               
                  Tretji tožbeni razlog: kršitev načel pravne varnosti in dobrega upravljanja v zvezi s trajanjem postopka in posledično nezakonitost naložitve zagotovitve vračila.
                  
                              —
                           
                           
                              V zvezi s tem navaja, da je sporni postopek preiskave trajal predolgo, v nasprotju z načelom pravne varnosti in dobrega upravljanja, ter z njima povezanim splošnim načelom.